b"\n_START_ARTICLE_\nOptio\n_START_PARAGRAPH_\nL'optio era un grau intermedi entre centuri\xc3\xb3 i decuri\xc3\xb3 a l'ex\xc3\xa8rcit a l'\xc3\xa8poca de l'Imperi Rom\xc3\xa0, equivalent als actuals sotsoficials. L'optio podia ser designat pel centuri\xc3\xb3 o pels seus companys, es valorava el seu valor, destresa militar i dots de comandament._NEWLINE_Estava classificat d'entre els milites principales i posse\xc3\xafa la categoria de duplicarius, \xc3\xa9s a dir estava rebaixat de tasques pesades i cobrava doble paga. Aspirava a ser nomenat centuri\xc3\xb3 i quan havia arribat a la qualificaci\xc3\xb3 suficient rebia el t\xc3\xadtol de optio ad spem ordinis."